ၵႂၢမ်းတၵၼ်

ၵႂၢမ်းတႃႉၵၼ်
 ၵႃလမ် သိပ်းၵဝ်ႈမႄႈ လုၵ်ႈမၼ်း ၽႄႈၸွတ်ႇမိူင်း တူဝ်မႄႈလိၵ်ႈတူဝ်မႄႈလိၵ်ႈ
 ၵႃႈထိူၼ်ႇပဵၼ် ထဵ
င်ၼႃး မႃးႁိူၼ်းပဵၼ် မူၵ်ႇမႆႉ  ၸွင်ႈ/တူၺ်
 ၵႂႃႇၵေႃႈယၵ်း မႃးၵေႃႈယၵ်း ဢမ်ႇလႆႈၽၵ်းသေသဵၼ်ႈ  ၵႂၢႆးၵိၼ်ယိူဝ်ႈ၊ ၶႅပ်းတိၼ်
 ၵူႇဢမ်ႇၸႂ်ႈ ၵူႇၵူၼ်းၼွၼ်း  ၵူႇၽၵ်းႁိ 
 ၵႆႇပေႃႈလႅင် တၢႆၽႅၼ်ၶေႃႈဢွင်ႇဢွတ်ႈ  ပီၵူၺ်ႈ 
 ၵႆႇၽူႈၽိူၵ်ႇ တၢႆဢိူၵ်ႇ တွင်ႉတႄးၼႃး  ပုၼ်းပူၵ်ႇ
 ၵႆႇၽူႈလမ် တၢႆၶမ်ၶူၵ်ႉ  ၶဝ်ႈတမ်ငႃး 
 ၵႆႇဢမ်ႇၸႂ်ႈ ၵႆႇမဵဝ်းၶၼ်  ၵႆႇၵွမ်ႈ 
 ၵႂၢႆးငၢၼ် တၢႆႁူမ်ႈဢိူၵ်ႇ ၸၢင်ႉၽိူၵ်ႇ ဢွၵ်ႇတေႃးၵၼ်  ? 
 ၵႂၢႆးငၢၼ်ၽိူၵ်ႇ တူဝ်ၼိုင်ႈ မႃးသႂ်ႇသၢႆၼင် တၢင်းၶၢင်ႈ ဢႅပ်ႇပုငိုၼ်း
 ၵႂၢႆးထိုၵ်းလူင် ၶေႃးၵမ်ႉ ၶၢမ်ႈၼမ်ႉ ဢမ်ႇႁၼ်ႁွႆး  ႁိူဝ်း
 ၵႂၢႆးထိုၵ်းလူင် ၶေႃးပုမ်း တေႃးယုမ်း ဢမ်ႇႁၼ်တူဝ်   လူမ်း 
 ၵႂၢႆးမႄႈထဝ်ႈ သီႇၶဝ် ငဝ်ၸုၵ်းပႂ်ႉယိူဝ်ႈႁႅင်ႈ  ႁိူၼ်း 
 ၵွၵ်းႁူဝ်မၼ်း ပဵၼ်ၶႅမ်းသၢင်း ႁၢင်မၼ်း ပဵၼ်ႁိူဝ်း ဝၢႆႈမိူဝ်း ပႃႈတၢင်းလင် ၵုင်ႈ
 ၵၢင်ၶိုၼ်း ႁွင်ႉဢီးဢီး ၵၢင်ဝၼ်း ပီးဢွင်ႇတွင်ႇ လေႃႇၵုၺ်
 ၵၢင်ၶမ်း မေႃးဝီးဝီး ၵၢင်ၼႂ် ပီးတွင်ႇၵွင်ႇ  ယုင်း၊ လေႃႇမႆ
 ၵၢင်ဝၼ်း ၶုၼ်ႇပိုတ်း ၶုၼ်ႇပိုတ်း ၵၢင်ၶိုၼ်း သိုဝ်ႈလိုတ်းလိုင်ႈ  ၵၼ်းမဵတ်းဝူဝ်း/ၵႂၢႆး 
 ၵၢင်ဝၼ်း တွၼ်ႇငုၵ်းတွၼ်ႇငုၵ်း ၵၢင်ၶိုၼ်း ပိုတ်းၶလၢဝ်ႇငၢဝ်ႇ  ၵၼ်းမဵတ်းဝူဝ်း/ၵႂၢႆး
 ၵၢင်ဝၼ်း ဢွၵ်ႇတၢင်းလႂ် မွၵ်ႇမၼ်း ဝၢႆႇတၢင်းၼၼ်ႉ မွၵ်ႇဝၼ်းၸိူၼ်း
 ၵိင်ႇမႆႉ ၶင်ႉၵၢင်ႁၢဝ်၊ တူတ်းၼၢႆးၶၢဝ် ၶမ်ႁူးလွင်ႈ မွၵ်ႇၵုမ်ႈ၊ ႁိူတ်ႈ
 ၵိၼ်လၵ်း ဝႆႉလုၵ်း  မုၵ်း
 ၵိၼ်လုၵ်း ဝႆႉလၵ်း  မၢၵ်ႇႁူႈ 
 ၵူင်ႇငူင်ႇ ၵႃးငႃး ပႃးၽိုၼ်း ၶဝ်ႈၽၵ်းတူ  ၵူၼ်းႁွပ်ႇၽိုၼ်း
 ၵူင်ႇငူင်ႇ ၵၢင်ႇငၢင်ႇ ယုၵ်ႉၽိူင်းတၢင်ႇၼိူဝ်ၵၢင်ႉ  ၵူၼ်းၶပ်ႉမတ်ႉၽိူင်း 
 ၵူင်ႇငူင်ႇသွႆ ၼမ်ႉမၼ်းယွႆႉၸွမ်းမွႆ  ပႅၼ်းတဝ်း 
 ၵူင်ႇငူင်ႇပၵ်း ၼမ်ႉထူမ်ႈလၵ်း ယွႆႉပၢႆ  ၵူၼ်းၽၢႆးႁိူဝ်း 
 ၵွင်ႇယွင်ႇသႄႇ ၼမ်ႉမၼ်း မူၼ်ႇသႄႇႁႄႇ  လပ်ႉၽ 
 ၵွင်ႇယွင်ႇသွႆ ၼမ်ႉမၼ်း ယွႆႉၸွမ်းမွႆ 
 ၵွင်ႇယွင်ႇယဝ်ႈ ၶဝ်ႈဢမ်ႇၶဝ်ႈ ၵမ်းတူၺ်း  လပ်ႉၽ
 ၵူၼ်းသၢမ်ၵေႃႉ ၶဵၼ်းၶဵၼ်းႁူဝ် သဵၼ်ႈလဵဝ်  ၵဵင်း 
 ၶွင်ႈၶႅင်ႈၶွင်ႈၶၢင်း ၼူၵ်ႉယၢင်း ၸပ်းၵူႈၵိင်ႇ မိင်ႇၸပ်းၵူႈတူဝ် မူဝ်ၸပ်းၵူႈလူင်ႇ တူၼ်ႈၵုၺ်
 ၶၢဝ်ၼင်ႇၵၼ် ၵိၼ်ၵၼ်  ၼၢႆးၶၢဝ်ၵိၼ်ႁူဝ်ၽိူၵ်ႇ 
 ၶူဝ်သွင်ၽႅၼ်ႇ သီႇႁၢဝ်း  ၶႅပ်းတိၼ် 
 ငူးလူင် တၢႆၵၢင်ပၢင်ႇ ႁၵ်းမႆႉတၢင်ႇၵွင်းလွင်  ၶီႈလႄႈမႆႉၵႅင်ႉၶီႈ
 ငူးလူင် တၢႆၼိူဝ်ၾ ၼၢင်းတ ပၼ်ႇၼိူဝ်လိၼ်  ယႃႇၸူႇ 
 ငူးႁၢင်ႁဵဝ် ၶဵဝ်ႈႁၢင်ႇ လႅၼ်ႈၵၢင်ပၢင်ႇ ဢဝ်ၵွၼ်းၽႆးၺူဝ်း  ၽိူဝ်ၶႅင်း
 ငူးႁဝ်ႇလမ်တူဝ်ၼိုင်ႈ တႃမၼ်းမီး သီႇၶွၼ် တၢင်းယၢဝ်းမီးသီႇသွၵ်ႇ ပေႃးမၼ်းလွၵ်ႈၶၢပ်ႈ သမ်ႉမီးသီႇဝႃး မႆႉသီႈပၢၼ်ႉ
 ငဝ်ႈတၢၼ်ႇလွမ်ႇ တူၼ်ႈတၢၼ်ႇဢိုင် ပၢႆမၼ်း ထိုင်ၾ  ၵၼ်းၾႆး
 ငဝ်ႈမၼ်း ၵေႃႇၵွင်းမူး ပၢၵ်ႇမၼ်း မီးႁဵပ်း ႁွႆ
 ငဝ်ႈမၼ်းတၢၼ်ႇ ၶိူဝ်းဝၢႆ ပၢႆမၼ်းတၢၼ်ႇ လဝ်ႉၵႆႇ ၶႆႇမၼ်းတၢၼ်ႇ ၶႆႇလႅၼ်း  တူၼ်ႈမၢၵ်ႇၶိူဝ်
 ငဝ်ႈမၼ်း တၢၼ်ႇလမ်းၶေႃးၵႂၢႆး မႂ်မၼ်း ႁေႃႇၵိူဝ်သၢႆးဢမ်ႇလႆႈ တူၼ်ႈပႅၵ်ႇ
 ငဝ်ႈမၼ်းပေႃးၵမ် လမ်းမၼ်းပေႃးၵွတ်ႇ ယွတ်ႈမၼ်းလမ်ၽိတ်း  တူဝ်ၵူၼ်း
 ၸုၵ်းတႅမ်ႇ ၼင်ႈသုင်  မႃ၊ မႅဝ်း
 ၸၢင်ႉသွင်ႁူဝ် သွင်တိၼ် ၸဵတ်းငႃး ၶူဝ်လႆ
 ၸၢင်ႉမႄႈထဝ်ႈ ပုမ်ယၢမ်း မၢၼ်းၵၢင်ၶမ်ႈ ၵိူတ်ႇၵၢင်ၼႂ်  သုတ်း 
 ၸဝ်ႈသၢင်ႇဢွၼ်ႇ သွင်ပႃး လဵပ်ႈလွႆမႃး ဢမ်ႇႁွပ်ႈသေပွၵ်ႈ  ပီႇႁူ
 ၸဝ်ႈသၢင်ႇဢွၼ်ႇ သၢမ်ပႃး ႁေႃးတြႃးၼႂ်းထမ်ႈ  ႁွၵ်ႈဝူဝ်းၵႂၢႆး 
 ၸဝ်ႈသၢင်ႇဢွၼ်ႇ ပႃးလဵဝ် ႁွင်ႉသဵင်ၶဵဝ်ပေႃးဢွၵ်ႇ  ႁိင်ႇ 
 ၸွင်ႈသၢမ်ၵၼ်း သိပ်းလူင်ႇ သရၼၵုင်ႇသၢမ်ပႃးလႄႈ ပုၺ်ၺၵြိယႃႇဝတ်ထု သိပ်းပိူင်
 ၸွမ်းၵၢင်ၵႄႈမႆႉဢေႃႈ ၶီႇႁိူဝ်းလေႃႈ ၽၢႆၽႂ်း  မႆႉသွတ်ႇ 
 သီႇၵေႃႉႁၢမ် သၢမ်ၵေႃႉတဵၵ်း သွင်ၵေႃႉ သမ်ႉႁွင်ႉဢဵၵ်းဢဵၵ်း ၸွမ်းလင် ၵေႃႉၼိုင်ႈ ဢမ်ႇႁူႉသင် လူမ်ႉလုၵ်ႉလူမ်ႉလုၵ်ႉ။ သႅတ်ႇၸႃႇ(4)ပႃး၊ လေႃးၽ တေႃးသ မေႃးႁ ၊ ၵုသူဝ်ႇ ဢၵုသူဝ်ႇ ၊ တူဝ်ႁဝ်း 
 သီႇၵေႃႉႁၢမ် သၢမ်ၵေႃႉဝီး သွင်ၵေႃႉမႅၵ်ႇလဵၵ်းၸီး ၵႂႃႇတၢင်းၼႃႈ  ၸၢင်ႉ 
 သီႇၵေႃႉႁၢမ် သၢမ်ၵေႃႉဝီး ပႃးလဵၵ်းၸီး သွင်မၢၵ်ႈ 
 သီႇၸဵင်ႇမိူၼ်လွၵ်းၼႃး ၼႂ်းမၼ်းမီး မွၵ်ႇၸၢမ်ၵႃးလူင်ႇၼိုင်ႈ  ၽီးၽႆး မုၵ်ႉၽႆး
 သီႇတေႃႇသီႇ လေႃးၵၼ် ဢမ်ႇပဵၼ်ပႅတ်ႇ  သီႇသူပ်း
 သီႇတိၼ်ပူၵ်း ႁူၵ်းတိၼ်တမ်း  ၵီႇ တီႈတေႃးႁုၵ်ႇ 
 သီႇတိၼ်ပူၵ်း ႁူၵ်းတိၼ်တမ်း ပဵတ်းၶမ်းဢွၼ်ႇ လုၺ်းလဵၼ်ႈၼႂ်းၼွင်  ထိူၼ်ႇ
 သီႇတိၼ်ပႆယူင်ႈယၢင်ႈ သွင်ၽၢၵ်ႇၶၢင်ႈ ၽၵ်းပႅမ်း မတၢင်ႇ၊ ဝူဝ်းတၢင်ႇ
 သွင်တိၼ် ပတ်ႉလၢႆးၸိူင်း သီႇတိၼ် ပတ်ႉၶႅပ်း ၶဝ်ႈလိၼ်မိူင်း ၶိတ်းၵူၼ်ႈတေႃးလိၼ် ၸၵ်းၶႆႇၼႃး
 သတ်းသီႇတိၼ် သၢမ်ႁူဝ် ပိူၼ်ႈဢမ်ႇၵူဝ်ၵိၼ်မၼ်း  တူဝ်း
 သူပ်းမၼ်း မီးတီႈပၢၵ်ႇ မၢၵ်ႇတႃမၼ်း မီးတီႈပုမ် သႅင်ႇ
 သိူဝ်တၢႆ ႁူဝ်ႁူၺ်ႈႁွင်ႉ  သွင်းတႃႁၢင်ႇ ႁွႆႈႁူဝ်ႉ 
 တွၵ်ႇသီႇသဵၼ်ႈ မတ်ႉသီႇသူၼ် ၵိုတ်းႁိူၼ်းမႃး သီႇသဵၼ်ႈ မႆၽႃႈၵၢဝ်ႈ
 တၢင်းသုင်မၼ်း ပဵင်းၵႂၢႆး တၢင်းလၢႆးမၼ်း မိူၼ်သိူဝ် တၢင်းၼိူဝ်မၼ်း တိုဝ်းၵုပ်းတွင်း  ဢီႇငေႃႈ
 တိုင်ႇၵၢင် ႁူဝ်ႁၢင်သဵမ်ႈ  ၶဝ်ႈတူမ်ႈလႅမ်၊ မႄႈမၢၼ်း
 တၼ်တွၵ်းၼွၵ်း သမ်ႉပွင်ႇ ႁၢင်ႇၸွင်ႇၵွင်ႇ သမ်ႉတၼ် မဵတ်ႉငႃးပိုၼ်ဢမ်ႇလွတ်ႈ ပၵ်ႉမူၼ်ႇတွတ်ႈ သမ်ႉလူင်း  ယႂ်းၵုင်ႇၵၢဝ်
 တိၼ်ယၼ်လိၼ် သွင်ၶိုပ်ႈ ပေႃးလမ်းလိုပ်ႈ ဢမ်ႇၶိုတ်း  လႅင်/လူတ်ႉထိပ်ႇ/လူတ်ႈၶိူင်ႈ
 တူၼ်ႈမၼ်း တၢၼ်ႇပဵတ်ႈ မႂ်မၼ်း သဵတ်ႈသေး 
 တႅမ်ႇသေယိူဝ်ႈ သုင်သေလွႆ  တၢင်း 
 တုပ်းတၢပ်း ႁွႆႈၼွၵ်ႈၽႃ တႆႈၽႆႈႁႃ ဢမ်ႇႁၼ် ငုမ်းငၢမ်းႁႃ ၸင်ႇႁၼ်  ႁူ 
 တႅပ်းၶဝ်ႈ ႁွႆႈၼွၵ်ႈၽႃ တႆႈၽႆးႁႃ ဢမ်ႇႁၼ် ငုမ်းငၢမ်းႁႃ ၸင်ႇႁၼ်  ႁူ
 တူၼ်ႈမၼ်း တၢၼ်ႇသၢၵ်ႇ မႂ်မၼ်းၵႂႃႇ ပၢၵ်ႇဝႃး  ၵွင်ႈ 
 တူၼ်ႈမၼ်း တၢၼ်ႇသၢၵ်ႇ မႂ်မၼ်း တၢၵ်ႇတိူၼ်း  တူၼ်ႈၵူၺ်ႈ
 တူၼ်ႈမၼ်း တၢၼ်ႇၶဵမ် မႂ်မၼ်း တဵမ်ၼမ်ႉ  ပူး 
 တူၼ်ႈမၼ်း တၢၼ်ႇလဵၵ်းၵူင်း မႂ်မၼ်း ပူင်းထေႃႉယေႃႉ  တူၼ်ႈၽၵ်းၵီး
 တူၼ်ႈမၼ်း တၢၼ်ႇလဵၵ်းၸီး မႂ်မၼ်း ဝီးဝႅပ်ႉဝႅပ်ႉ  တွင်ၸိင် 
 တူၼ်ႈမၼ်း တၢၼ်ႇဢိုင် မႂ်မၼ်း ထိုင်ၾ  မုၵ်ႉၽႆး 
 တူၼ်ႈမၼ်း ပေႃးၵမ် လမ်းမၼ်း ပေႃးၵွတ်ႇ ပေႃးၶွတ်ႇယွတ်ႈ လမ်ၽိတ်း  ၵူၼ်း 
 တူၼ်ႈမၼ်း မီးတၢၼ်ႇသၢၵ်ႇ မၢၵ်ႇမၼ်း ၵႂႃႇပၢၵ်ႇဝႃး  ၵွင်ႈ
 တူၼ်ႈမၼ်း မီးမိူင်းၵိုင် မႂ်မၼ်း ထိုင်ၵူႈတီႈ ဝၢၼ်ႇလိၼ်မိူင်းၵိုင်
 တူဝ်သိူင်ႇတိၼ် ၵိၼ်တူဝ်သူင်ႇၶဵဝ်ႈ လၼ်ႈတႂ်ႈမႆႉ သိူင်ႇၽိူဝ် ၵိၼ်ၼိူဝ် မၢၵ်ႇသိူင်ႇၵႅၼ်ႈ ငူး၊ ၼွၼ်၊ ?၊ မၢၵ်ႇႁိၼ်
 တူဝ်သိူင်ႇတိၼ် တၢႆၼိူဝ် မၢၵ်ႇသိူင်ႇတူၼ်ႈ တူဝ်သိူင်ႇၶဵဝ်ႈ ၵဵပ်းၵိၼ်  ငူး၊ မၢၵ်ႇႁိၼ်၊ ၼွၼ်
 တူဝ်သိူင်ႇတိၼ် လမ်းၵိၼ် တူဝ်သိူင်ႇၶဵဝ်ႈ တဵၵ်းလႆႈ တီႈမၢၵ်ႇသိူင်ႇတူၼ်ႈ  ငူး၊ လမ်းတဵၵ်းၶဵတ်ႇ တီႈပႃႇမၢၵ်ႇႁိၼ် 
 တူဝ်သိူင်ႇတိၼ် လမ်းၵိၼ် တူဝ်သိူင်ႇႁမ် ၼႂ်းလူင်ပႃႇမွၵ်ႇသိူင်ႇမၢၵ်ႇ  ငူး လမ်းၶဵတ်ႇ ၼႂ်းသူၼ်ထူဝ်ႇလိၼ် 
 တူဝ်ပႅတ်ႇတိၼ် သီႇႁူ လၢၵ်ႈထူလၢၵ်ႈထႃၵႂႃႇ  မႃၶမ်ငႅင်ႈ
 တူဝ်မၼ်း မီးတၢၼ်ႇ မၢၵ်ႇၽိတ်ႉပွမ်ႈ ယွမ်ႈယႅမ်ႈ ဢွၵ်ႇႁွႆးသိူဝ် မႅင်းယူင်ႇယၢင်ႇ
 တူဝ်မၼ်း မီးတၢၼ်ႇႁိူတ်ႈ တုင်းဢဝ်လိူတ်ႈမၼ်းလႆႈ သၢမ်ဝၢၼ်ႇတွင်းလႅင်  ၶီႈၶင်ႈ
 တူဝ်ဢမ်ႇတူင်ႉ ဢမ်ႇၼိုင် ၸိုင်လၢတ်ႈၵႂၢမ်း ဢၢပ်ႈဢၢပ်ႈ  ၸၢၵ်ႈတိသဵင် 
 ထၢမ်သင်ၵေႃႈ ဢမ်ႇဢိူဝ် လိူဝ်သေ ဢဝ်မိုဝ်းၸိ  ယၢမ်းမူင်း 
 ၼူၵ်ႉထီးလင်ႇၵႃႇ တိၼ်လဵဝ် ႁၢင်ႁဵဝ်ၸိၸူးဝၼ်း  မၢၵ်ႇၵဵင်
 ၼူၵ်ႉၸွၵ်ႇ သီႇႁႃႈတူဝ် တူၵ်းၵိၼ်ၼမ်ႉၼွင်မူဝ် ပေႃးႁႅင်ႈ  ၸေႃႉ
 ၼူၵ်ႉၸွၵ်ႇ သိပ်းၵဝ်ႈတူဝ် တူၵ်းၵိၼ် ၼမ်ႉၼွင်မူဝ် ပေႃးႁႅင်ႈ ၵွၼ်ႁိူၼ်း
 ၼူၵ်ႉသွင်ၶႃ တႃမၼ်း မီးတီႈဢႅင်ႈ ၵိမ်းႁႆး
 ၼူၵ်ႉသႅဝ်းဢွၼ်ႇ မိူင်းၶႄႇ ပိၵ်ႇမၼ်း မွင်ႉၵွင်ႈငွင်ႈ မႃးသႄႇၵွင်းလင်  လူတ်ႉၶိူင်ႈ
 ၼူၵ်ႉတူႈမူၼ်ႇ သၢမ်သႅၼ် ၵမ်ႈၽွင်ႈၼွၼ်းၶွမ်ႈ ၵမ်ႈၽွင်ႈၼွၼ်းႁႅၼ် ဝႃး (မုင်းႁိူၼ်းမိူဝ်ႈၵွၼ်ႇ)
 ၼူၵ်ႉတိၼ်လဵဝ် ပႅတ်ႇပိၵ်ႇ ၸွင်ႈ
 ၼူၵ်ႉထီးလင်ႇၵႃႇ တိၼ်လဵဝ် ႁၢင်ႁဵဝ် ၸီႉၸူးဝၼ်း 
 ၼူၵ်ႉႁူဝ်တိုင်ႇ ႁၢင်ႁဵဝ် လူင်းၵိၼ် ၼမ်ႉၼွင်ၶဵဝ် ပေႃးႁႅင်ႈ  ၸေႃႉ 
 ၼွၵ်ႈမၼ်း တႃးႁၢၼ် ၼႂ်းမၼ်းပဵၼ်သၢၼ် ၶေႃႉၶေႃႉ  မၢၵ်ႇၽိတ်ႉႁႅင်ႈ 
 ၼင်မၼ်း ပဵၼ်ၼင်ၽိူဝ်ႉ ၼိူဝ်ႉမၼ်း ပဵၼ်ၼိူဝ်ႉၵႆႇ ၶႆႇမၼ်းပဵၼ် ၶႆႇလႅၼ်း  မၢၵ်ႇလၢင်း  
 ၼၢင်းဢွၵ်းတွၵ်း ၼၢင်းဢွင်ႇတွင်ႇ ၼုင်ႈသိူဝ်ႈၶွင်ႇ သိပ်းၽိုၼ် သၢဝ်းၽိုၼ်  ၶဝ်ႈၵၢပ်ႇ 
 ၼၢင်းဢွင်ႇတွင်ႇ ၼၢင်းဢွၵ်းတွၵ်း ၼုင်ႈသိူဝ်ႈယွၵ်း ဢၢပ်ႇၼမ်ႉ  ၼမ်ႉတဝ်ႈၽွတ်ႈ 
 ၼုင်ႈၵူၼ်ၼွၼ်း လွၼ်ႈၵူၼ်ႁဵတ်း ပေႃးတဵၵ်း ၼမ်ႉမၼ်းလၼ်  ၵမ်ၸိုမ်း
 ၼမ်ႉၶုၼ်ႇပုင်ႈဢွၵ်ႇ တႂ်ႈပႃႇ ယႃႈယုင်းဢွၼ်ႇလမ်လမ် ၵမ်မႆႉ ပွတ်းၼိုင်ႈ ၵိုတ်းၵျၢၼ်ႇႁူဝ်မၼ်း  ၵူၼ်းမီးၼူတ်ႇ လုတ်ႇမေႃႈယႃႈ 
 ၼမ်ႉၸေႃႉၸႄႉ မၢၵ်ႇႁိၼ်ၶေႃႉၶႄႉ ၼႂ်းမၼ်း မီးပႃမုင်းတူဝ်ၼိုင်ႈ  ၼမ်ႉလၢႆး၊ ၶဵဝ်ႈ၊ လိၼ်ႉ၊ သူပ်း 
 ၼမ်ႉတဝ်ႈဢွၼ်ႇ ၽၢၼ်ၶိူဝ်း  ၼူမ်း 
 ၼမ်ႉယူႇတႂ်ႈ ၽႆးယူႇၼိူဝ်  ၵွၵ်းၽႆး 
 ၼမ်ႉဢမ်ႇမီးသေလွၵ်း ပႃပွၵ်း မေႃးႁၢဝ်ႉႁၢဝ်ႉ တေႃႇၽၢႆႉၶဝ်ၵႂၢႆး
 ၼမ်ႉၸေႃႉၸႄႉ မၢၵ်ႇႁိၼ်ၶေႃႉၶႄႉ ၼႂ်းမၼ်း မီးပႃမုင်းတူဝ်ၼိုင်ႈ 
 ၼမ်ႉတဝ်ႈဢွၼ်ႇ ၽၢၼ်ၶိူဝ်း 
 ၼမ်ႉတဝ်ႈဢွၼ်ႇ ႁွႆႈလၵ်း ၽႂ်ဢမ်ႇတၵ်းၵေႃႈ တဵမ်  ၼူမ်း၊ မၢၵ်ႇပၢဝ်ႉ 
 ၼမ်ႉယူႇတႂ်ႈ ၽႆးယူႇၼိူဝ် 
 ၼိုင်ႈၵႄႇ ၼိုင်ႈမၼ်းလူမ် ပၢႆသိူဝ်လိူဝ်ႁူဝ်ပူမ် သမ်ႉမီးမၵ်း လူင်းသူႇ ၼမ်ႉဢူၼ်ဢၵ်း ၼွၵ်းၼမ်ႉယႂ်းယၢင်  မၢၵ်ႇၵႅင်းၸႄႈၼမ်ႉဢွႆႈ 
 ၼူမ်းမၼ်း မီးတီႈတွင်ႉ သဵင်မၼ်း ႁွင်ႉဝူးဝူး မွင်း
 ၼိူဝ်ၾၵေႃႈ ဢမ်ႇမိၼ် ၼိူဝ်လိၼ်ၵေႃႈ ဢမ်ႇပႆ ၵျႃႇသၢၼ်ႇ
 ၼိူဝ်ႉသူမ်ႈ ႁေႃႇၼွၵ်ႈတွင် ပႃးၶီးလၢႆးမွင်ၼွၵ်ႈမူၵ်ႇ  မၢၵ်ႇပု၊ မၢၵ်ႇၽွတ်ႉ
 ၼိူဝ်ႉတေႃႇၼိူဝ်ႉ ဢူမ်ၵၼ် ၼမ်ႉမၼ်း လၼ်ၶဝ်ႈတွင်ႉ  လုၵ်ႈဢွၼ်ႇၵိၼ်ၼူမ်း
 ၼိူဝ်ႉၼင်ႇၵၼ် ၶမ်ၵၼ် ၼမ်ႉမၼ်း လၼ်ၶဝ်ႈတွင်ႉ  လုၵ်ႈဢွၼ်ႇ ၵိၼ်ၼူမ်း၊
 ပႃၶီးလၢႆး ၶိုၼ်ႈၶႆႇ ၵွပ်ႈတႆႇမႆႉ ပေႃးၵွမ်း  ႁူင်းၶဝ်ႈ
 ပႃၶီးႁႅင်ႈ သၢမ်ပီ မီးၶႆႇ လုပ်ႇၵႆႇ ႁႅင်ႈသၢမ်ပီ မီးမၼ်း  မၢၵ်ႇၽိတ်ႉႁႅင်ႉ၊ ပႅၵ်ႇ
 ပႃတႅပ်းၸၢပ်ႇၵိၼ်မူၼ်ႈ ၼမ်ႉတႅၵ်ႇႁူၼ်ႈတင်းၵႄး  ၵူၼ်းၶၢမ်ႇသိၼ်ႁႃႈ
 ပႃမုင်းၶၢမ်ႈၶူင်းၵႂႃႇ ပႃဝႃႇ ၶၢမ်ႈၶူင်းမႃး ပႃးပိုၼ်မႃး ပႅတ်ႇလႅမ်ႈ  ၶၢမ်ႇသိၼ်ပႅတ်ႇ
 ပႃမုင်းလူင် ၵဵတ်းထီႇ ဢမ်ႇၸီႇၵေႃႈ မၼ်းႁွမ်  မၢၵ်ႇၵဵင် 
 ပႃမုင်းလူင် ၵဵတ်းထီႇ ဢမ်ႇသႂ်ႇမီႇၵီးၵေႃႈ ဝၢၼ် 
 ပႃႇယဵၼ်ႇ မူၼ်ႉတႄးၼႃး ပႃးၸိူၵ်ႈၽႅတ်းဝႅၼ်  ၶဵမ်ယဵပ်ႉၶူဝ်း 
 ပႃလုၵ်း သိပ်းသွင်ငဵင်ႈ ၵိၼ်ဢမ်ႇၵဵင်ႈ လႄႇႁွႆႈၸွမ်းသဝ် ၵွပ်းၵူၺ်ႈ
 ပီႈၼွင်ႉ ၸဵတ်းပႅတ်ႇၵူၼ်း ၼင်ႈပၼ်ႇမူၼ်း လွမ်ႉသဝ်  ၽၵ်းမီႇၽိူၵ်ႇ 
 ပီႈမၼ်းၵေႃႉႁွင်ႉ ၼွင်ႉမၼ်းၵေႃႉလႅၼ်ႈ မႃးတႆႇတႅၼ်ႈၼွင်ၶမ်း တၼ်လွတ်ႇမႆ
 ပေႃးၵိၼ်လၵ်းမၼ်း သမ်ႉဝႆႉလုၵ်းမၼ်း ဢႅပ်ႇၶဝ်ႈ
 ပေႃးၵိၼ်လုၵ်းမၼ်း သမ်ႉဝႆႉလၵ်းမၼ်း မၢၵ်ႇႁူႈ
 ပေႃးၵိၼ် ဢမ်ႇပေႃးဢၢပ်ႇ ပေႃးဢၢပ်ႇ ဢမ်ႇပေႃးၵိၼ်  ၼမ်ႉလၢႆး၊ ၼမ်ႉႁိူဝ်ႇ
 ပေႃးတႅပ်း သမ်ႉသုင် ပေႃးသိုပ်ႇ သမ်ႉတႅမ်ႇ ?
 ပေႃးတူဝ်မၼ်းမႃး ဢမ်ႇႁၼ် ပေႃးတူဝ်မၼ်း ဢမ်ႇမႃး သမ်ႉႁၼ်  ပေႃးတႃမၼ်းမူဝ်း ဢမ်ႇႁၼ် ပေႃးတႃမၼ်း ဢမ်ႇမူဝ်း သမ်ႉႁၼ်
 ပေႃးၼင်ႈသမ်ႉသုင် ပေႃးၸုၵ်း သမ်ႉတႅမ်ႇ  မႃ
 ပေႃးမီးတႃ ဢမ်ႇႁၼ် ပေႃးဢမ်ႇမီးတႃ သမ်ႉႁၼ်  မူၵ်ႇပဝ်ႇၽႆး/ မူၵ်ႇမႆႉ 
 ပေႃးမတ်ႉဝႆႉ သမ်ႉၵႂႃႇ ပေႃးပွႆႇ သမ်ႉယူႇ  ပႅမ်း
 ပေႃးယွမ် ၶဝ်မၼ်းမီး ပေႃးပီးၶဝ်မၼ်းႁၢႆ  လိူၼ်
 ပေႃးလႆႈၵိၼ်သမ်ႉယွမ် ပေႃးဢမ်ႇလႆႈၵိၼ် သမ်ႉပီး  ၶဵင်
 ပေႃးဢဝ်ပႅတ်ႈ သမ်ႉၼၵ်း ပေႃးဢဝ်သႂ်ႇ သမ်ႉမဝ် မွၼ်ႉ
 ပေႃးဢဝ်လႆႈ သမ်ႉဢမ်ႇပႃးၵႂႃႇ ပေႃးဢမ်ႇဢဝ်လႆႈ သမ်ႉပႃးၵႂႃႇ ၼၢမ်
 ပေႃႉ ဢမ်ႇတၢႆ ၶၢႆ ဢမ်ႇၶၢတ်ႇ ၸွမ်းၶဝ်ႈၵၢတ်ႇ ယႅပ်းယႅပ်း  ၵေႃႉငဝ်း 
 ပွၵ်းပွၵ်းပီးပီး ၵႆးမၼ်းမီး တီႈပုမ်  ငွႆး
 ပၢင်တၢႆး ဝႅၼ်ၶၢမ်ႈႁွင်ႈ ဢဝ်တွင်ႇၼွင်ႈမၼ်း ၵႂႃႇဢွၼ်တၢင်း  ငွၼ်ႉထႆ 
 ပႅတ်ႇတေႃႇပႅတ်ႇ လေႃးၵၼ် ဢမ်ႇၸႂ်ႈ သိပ်းႁူၵ်း  ပႅတ်ႇလႅင်ႉ
 ပဵၼ်မွၵ်ႇပိူၼ်ႈ ဢမ်ႇပၵ်း ပဵၼ်ၽၵ်း ပိူၼ်ႈဢမ်ႇၵိၼ်  မွၵ်ႇၵုမ်ႈ၊ ၽၵ်းတူ
 ပိူၼ်ႈလၢတ်ႈသင်ၵေႃႈ ၵဵပ်းလႆႈ မီးသႆႈဢွၼ်ႇ သဵၼ်ႈလဵဝ်  ၶႅပ်းၸၢၵ်ႈ 
 ပွမ်ပႅမ် ၶီႈၼူၵ်ႉၸွၵ်ႇ ၸွတ်ႇၸေး ၵူႈလင်ႁိူၼ်း ပူမ်တွၵ်ႇ
 ၽသီႇသၼ် သွင်ၶူမ်း  ၼႅပ်ႇ 
 ၽႆးမႆႈပႃႇ တင်းပီ ၵိုတ်းမႆႉသၢင်းၶီႇ သၢမ်လႅမ်ႈ 
 ၽၢႆႇပုၼ်ႉၵေႃႈ လၢၼ်းၽႃ ၽၢႆႇၼႆႉၵေႃႈ လၢၼ်းၽႃ ၼၢင်းသႃ ၶီႇႁိူဝ်းၶၢမ်ႈ မႆႉသွတ်ႇတေႃးႁုၵ်ႇ
 ၽႂ်တူၺ်းၵေႃႈ တေလႆႈငႅၼ်ႈၶဵဝ်တေႃႇ ပေႃးပေႃႇသွင်တၢင်း  ဝူင်းဝၼ်း 
 ၽၵ်းၶၼ်ႈႁႆ ဢမ်ႇလၼ်ႈႁႆ  ၽၵ်းၶႆႈႁၼ် ဢမ်ႇလႆႈႁၼ် 
 ၽၵ်းၶဵဝ် ဢမ်ႇမီးတူၼ်ႈ လႆႈၶိတ်းၵူၼ်ႈသေဢဝ်  တဝ်း  
 ၽၵ်းၶိူဝ်းၶဵဝ် ၶိုၼ်ႈၶႃႇ တိုတ်ႉသဵၼ်ႈၼိုင်ႈ ၵႂႃႇတင်းယုမ်း  ၵူင်းၵၵ်း
 ၽၵ်းသွင်ၵူပ်ႉ ပၢႆလႅဝ်း ၽၵ်းၶႅဝ်း ဢမ်ႇၸႂ်ႈၼိူဝ်ႉပႃ  ၽၵ်းႁႃႈ၊ ၽၵ်းၶႅဝ်းတွင်း  
 ၽၵ်းသိပ်းဢဵတ်း  ၽၵ်းႁႃႈလႄႈ ၽၵ်းႁူၵ်း
 ၽၵ်းဢမ်ႇၸႂ်ႈ ၽၵ်းပိူၼ်ႈၵိၼ်  ၽၵ်းပႅမ်း
 ၽၼ်းဢမ်ႇတၢႆ ၶၢႆဢမ်ႇၶၢတ်ႇ ၸွမ်းၶဝ်ႈၵၢတ်ႇ ယႅပ်းယႅပ်း  ၵေႃႉငဝ်း
 ၽႅပ်ႉဢႅပ်းပႅပ်း တၢၼ်ႇႁီၵႂၢႆး ၵူၼ်းၸၢႆႈၽွမ်ႉၵမ်လဝ်ႈ ၶဝ်ႈဢမ်ႇၶဝ်ႈၵမ်းတူၺ်း ၵူၼ်းၸၢႆးလပ်ႉၽ
 ၽိူဝ်ႉႁၢင်ယၢဝ်း ၶဵင်ႁၢင်ႇ လႅၼ်ႈၵၢင်ပၢင်ႇၵႂၼ်းၽႆးၺူဝ်း 
 မသၢမ်ၶႃ ၵုလႃးၶီႇ ၵူးလီတင်ႈ ၵူးလင်ႈၽႅဝ် ၽႃႈယွင်းႁၢင်ႇ ၼဵပ်းဢႅဝ် သၢၼ်တႃလႅဝ် သႂ်ႇၵူၼ်ႈ  ၵဵင်း၊ မေႃႈၼိုင်၊ ႁႆၶဝ်ႈ၊ ၽႃႈၶီႈၸုၵ်း၊ တၢႆႈမေႃႈၼိုင်ႈ၊ မၢၵ်ႇယုမ်ႁႆ
 မသၢမ်ၶႃ ၵူဝ်းလႃးၶီႇ ပေႃႈဢီႇၸုင် ပေႃႈထွၼ်းႁေႃႈ  ၵဵင်း/မေႃႈတွင်း/ႁႆၶဝ်ႈ/ၽႆး
 မႁႃႈပၢၵ်ႇ လူင်းမိူင်း ၶႃးဢမ်ႇၵိူင်းသေသဵၼ်ႈ ၽိုင်ႈသၢၼ်ႈ
 မီးၶေႃး ဢမ်ႇမီးႁူဝ် မီးႁူဝ် ဢမ်ႇမီးၶေႃး  သိူဝ်ႈ/သိၼ်ႈ/ၵူၼ်
 မီးၶဵဝ်ႈ ဢမ်ႇမီးသူပ်း ၶူပ်းၵိၼ်မႆႉ ပေႃးယွႆႈ  လဵၵ်းလိူဝ်ႈ
 မီးႁူ ဢမ်ႇမီးၼႃႈ ၶဝ်ႈၵၢတ်ႇ ၵူႈႁႃႈဝၼ်း  ပဵတ်ႈ
 မီးႁူ ဢမ်ႇမီးႁူဝ် မီးႁူဝ် ဢမ်ႇမီးႁူ  ၶဵမ်ယဵပ်ႉ၊ ၶဵမ်မၢတ်ႇႁူဝ်တိုင်ႇ
 မီးႁူဝ် ဢမ်ႇမီးႁၢင် ၶဵင်ႈယၢဝ်းၼၢင် ယဵတ်ႇသိုဝ်ႈ  ၶူဝ်
 မေႃႈတင်ႈၼိူဝ် ၽႆးသုမ်တႂ်ႈ  မေႃးၽၵ်း
 မေႃႈတင်ႈတႂ်ႈ ၽႆးသႂ်ႇၼိူဝ်  မေႃႈယႃႈ/ငွႆးၽႆး
 မေႃႈတွင်းဢႅပ်း မေႃႈတွင်းဢႅမ်ႇ ပႆယွမ်ႇယႅမ်ႇ ၵၢင်ၶိုၼ်း လိူၼ်
 မၢၵ်ႇသွင်ႁႃး  မၢၵ်ႇၶိူဝ်
 မၢၵ်ႇတႃ တၢၼ်ႇၼူမ်းသႅင်ႇ ႁွင်ႉသဵင်သႅၼ်ႇ ဢဝ်ၵူၼ်း  ၵႃး
 မၢၵ်ႇၼိူဝ်မႂ် တႂ်ႈယွတ်ႈ 
 မၢၵ်ႇႁိၼ်ၶေႃႉၶႄႉ ၼမ်ႉၸေႃႉၸႄႉ မီးပႃငႄႉလူင်တူဝ်ၼိုင်ႈ  ၶဵဝ်ႈ၊ ၼမ်ႉလၢႆး၊ လိၼ်ႉ
 မၢၵ်ႇဢမ်ႇသူမ်ႈ တႃလိၵ်း  ၵၢင်ဝၼ်း
 မွၵ်ႇသိူင်ႇတူၼ်ႈသိမ်းမႂ် ယၢမ်းၼႂ် ၶိင်ၵတ်း မီးၵူႈတီႈ  မွၵ်ႇၵုမ်ႈ
 မွၵ်ႇယူႇ သမ်ႉဢမ်ႇမၢၵ်ႇ မၢၵ်ႇယူႇ သမ်ႉဢမ်ႇမွၵ်ႇ မွၵ်ႇၵုမ်ႈ၊ မၢၵ်ႇႁိၼ်
 မွၵ်ႇဢမ်ႇၸႂ်ႈ မွၵ်ႇပိူၼ်ႈပၵ်း 
 မႆၽႃႈမႆ သုမ်ႇငွပ်း ၵွပ်ႈၸပ်းလမ်းမႆႉ သမ်ႉဝႆႉႁူဝ်ယွႆး ၶဝ်ႈၵၢပ်ႇ
 မႅင်းသႅင်ႇသႅပ်ႉ မႃးပႅပ်ႉတေႃ ၵၢပ်ႇၼဵပ်ႉမိုဝ်း
 မႆႉၺွင်ႇၶူင်ႈၶၢင်း ၼူၵ်ႉယၢင်း ၸပ်းၵူႈၵိင်ႇ  တူၼ်ႈၵုၺ်
 မႆႉပွင်ႈတၼ် ၼမ်ႉတဵမ် ဢွႆႈ
 မွႆယွမ်ယွၵ်း မွႆယွမ်ယေႃႇ တေႃႇၵၼ် ၵူႈၶိုၼ်းဝၼ်း  မွႆတႃ
 မဵတ်ႉငႃးၽွၵ်း ဢမ်ႇလွတ်ႈ မၢၵ်ႇပၵ်ႉတွတ်ႈ သမ်ႉလူမ်  ယႂ်းၵူင်ႇၵၢဝ်
 မူၼ်းတုမ်ႉလုမ်ႉ မႃးတုမ်ႉသႂ်ႇ ႁူဝ်ၼဝ်ႇ  လူင်ႈ
 မိူဝ်ႈၵႂႃႇ ၵႂႃႇတၢင်းၽၢႆ မိူဝ်ႈမႃး မႃးတၢင်းၽၢႆ တႆႇၶိူဝ်းဝၢႆ လိုပ်ႈၸွၼ်ႈ မၢၵ်ႇၼပ်ႉ
 မိူဝ်ႈၵႂႃႇ ၶူဝ်ၶိၵ်းၶိၵ်း မိူဝ်ႈမႃး ၼမ်ႉတႃယွတ်ႇၸိၵ်းၸိၵ်း  ၵူၼ်းဢဝ်ပုင်းၵႂႃႇတဵၵ်းၼမ်ႉ
 မိူဝ်ႈၵႂႃႇ ႁဵတ်းၵႂၢမ်းလူင်ၵႂႃႇ ဢိၼ်းဢွၼ်း ဢိၼ်းဢွၼ်း ၶိုၼ်းမႃး ၼမ်ႉတႃသွၼ်းလေႃႇႁၢင်ႈ ပုင်းၼမ်ႉ
 မိူဝ်ႈလဵၵ်ႉ ၼုင်ႈသိူဝ်ႈယူဝ်းယူဝ်း ယႂ်ႇမႃး တိုဝ်းၵုပ်းတွမ်ႈ 
 မိူဝ်ႈလဵၵ်ႉ ႁူမ်ႇတင်းတူဝ် ယႂ်ႇမႃႈ ႁူမ်ႇတင်းႁူဝ် ပွႆႇၵူၼ်ႈ 
 ယႃႈသႅၼ်ႁူဝ် ၼမ်ႉသႅၼ်ၵႄး ပုမ်မဵၼ်ႈ၊ ၼမ်ႉၽိုင်ႈ
 ယူႇၼႂ်းၼႃး မိူၼ်ၶဵတ်ႇ သမ်ႉမိူဝ်းတဵတ်ႇ ၶေႃးၵျွင်း လဵၵ်းမၢႆႇၼႃး
 ယၵ်းတီႈၼႆႈ ၵႂႃႇႁႆႈ တီႈပုၼ်ႉ  သီႈၶၢပ်ႇ
 လီၵၢင်ႁၢဝ် သၢဝ်ၼွၼ်းၶူး ၶီႈၶႃႇ၊ လႅမ်ႈဢွႆႈ
 လၵ်းမၼ်း မီးလၵ်းလဵဝ် မတ်ႉဝူဝ်းၶဵဝ် ႁႃႈပၢၵ်ႇ  တူၼ်ႈမၢၵ်ႇသၢင်းၽေႃး
 လွၵ်းၼႃးဢွၼ်ႇ သႅၼ်တူင်ႈ ယူႇသၢမ်သီႇဝူင်ႈ ၶိုၼ်းႁၢမ်း  ႁူင်းၽိုင်ႈ
 လမ်ၼင်ၵၼ် ၵိၼ်ၵၼ်  မီၵိၼ်မႅင်းၸိုင်း
 လႅမ်ႈသဝ်ႁိူၼ်း ၼၢင်းၽီ ၵူၼ်းၸ ဢိၵ်ႇၵူၼ်းလီ ၶိုၼ်ႈယၢၵ်ႈ 
 လၢဝ်မိင်မွင် တူၵ်းၵၢၼ်ဝၢၼ်ႈ ပေႃးယဵပ်ႇၸေႃႈ ႁၢၼ်ႈၸွၵ်ႉၸွၵ်ႉ  ၶီႈၵႆႇ 
 ဝူဝ်းၵမ်ႇလင်ၶူတ်း တူတ်းမၼ်း ယႂ်ႇသေတူဝ် 
 ဝူဝ်းလႅင် ႁႃႈပၵ်ႇ မႃးလႅင်ႇလၢၵ်ႇ လၵ်းလဵဝ်  မၢၵ်ႇၵႃႇၽီႇ
 ဝူဝ်းလူင်သိပ်းပႅတ်ႇၼွၵ်ႇ ၼူၵ်ႉၸွၵ်ႇ သိပ်းပႅတ်ႇတူဝ်  မႄႈလိၵ်ႈတႆး
 ႁူၵေႃႈမီး ၼႃႈၵေႃႈမီး မူၼ်ႉၶဝ်ႈၽႃႈ ယုပ်းယုပ်း ထႆ
 ႁူးလႅင်း ပွႆႇၶိုၼ်ႈၾႃႉ ၶၢင်ၵႂႃႇၵႃႉ မႃးၼွၼ်း  ႁၢင်းၵႆႇ 
 ႁွင်ႉၼႂ်းၼႃး မိူၼ်ၶဵတ်ႇ ပၢႆႈမိူဝ်းတဵတ်ႇၶေႃးၵျွင်း  လဵၵ်းမၢႆႇၼႃး၊ မိူဝ်ႈဢဝ် ၶွၼ်ႉၸွၵ်းငိပ်ႈသေ ငၢင်ႉဢွၵ်ႇၼၼ်ႉ သဵင်မၼ်း မေႃးမိူၼ်ၶဵတ်ႇ
 ႁိူၼ်းသွင်သဝ် ၶႃးသွင်တႅပ်း ႁဵပ်းယႅပ်းဢွၵ်ႇၼိူဝ်ၸွမ်  ၵႆႇ
 ႁူဝ်တူၵ်းထၢင် ႁၢင်ၵင်ႈၸွင်ႈ  ႁူဝ်ၽိူၵ်ႇ
 ႁူဝ်တဵင်ႁၢင် ႁၢင်တဵင်ႁူဝ် ပႃၼဝ်ႈ
 ႁူဝ်ပူမ် တၢၼ်ႇၶွၼ်ႉတွၵ်ႇ ယွၵ်ႈၶဝ်ႈ ယွၵ်ႈဢွၵ်ႇ ဢဝ်သိၼ်ႈၼၢင်းယမ်း  မူၵ်ႇသိတ်း
 ႁူဝ်မၼ်း မီးမိူင်းၶႄႇ ၵၢင်မၼ်း လႄႇမိူင်းႁဝ်း ႁၢင်မၼ်း သဝ်းမိူင်မၢၼ်ႈ  ၼမ်ႉၶူင်း
 ႁူဝ်မၼ်း တၼ်ႇမတ်း ပတ်းၵိၼ်ယိူဝ်ႈပေႃးသဵင်ႈ  ၽႆးၶိတ်ႇယၢမ်း
 ႁူဝ်မၼ်း မူၵ်းလိၼ် တိၼ်မၼ်း ၵင်ႈၸွင်ႈ 
 ဢူႈၵေႃႈလမ် မႄႈၵေႃႈလမ် ၶမ်ၵၼ် ဢွၵ်ႇလုၵ်ႈၽိူၵ်ႇ  မေႃႈၼိုင်ႈၶဝ်ႈ
 ဢူႈဢမ်ႇလႃႇ မႄႈဢမ်ႇလႃႇ သိူဝ်ႈပၢႆႉမႃႇ လူင်းႁႆႈၵၢင်ၸၢၼ်း  ၽႅၼ်ႇဢိတ်ႇၵုၺ်
 ဢုၵ်းလုၵ်း တင်ႈတၢၼ်ႇၼေႃႇ ၸဝ်ႈၾၶမ်းၵေႃႇယင်းၵိၼ်  ၼူမ်း
 ဢုၵ်းလုၵ်း တၢၼ်ႇတိၼ်ၸၢင်ႉ ပေႃးငၢင်ႉ ပဵၼ်သွင်ၽၢၵ်ႇ  ဢႅပ်ႇၶဝ်ႈ
 ဢုၵ်းလုၵ်းတၢၼ်ႇ တိၼ်မီ ဝၼ်းလီ ၸင်ႇလူင်းလၢင်ႈ  ၵွင်ၵူၼ်ႈယၢဝ်း
 ဢႅင်ႈၵိဝ်ႇ ၼင်ႇဢႅင်ႈတႅၼ် လူင်းမႃးလဵၼ်ႈပွႆး သႅၼ်သီႇမိုၼ်ႇ  သၢၵ်ႇတမ်ၶဝ်ႈ
 ဢႅပ်ႇပုၶမ်း တူၵ်းၼႂ်းၼွင် ၵူၼ်းသွင် ၵူၼ်းသၢမ် ဢမ်ႇဢဝ်လႆႈ ႁၢင်ႈၵၢင်ဝၼ်းၼႂ်းၼမ်ႉ
 ဢႅပ်ႇပုငိုၼ်း တူၵ်းၼႂ်းၼွင် ၵူၼ်းသွင် ၵူၼ်းသၢမ် ဢမ်ႇဢဝ်လႆႈ ႁၢင်ႈလိူၼ်ၼႂ်ႈၼမ်ႉ
 ဢႅပ်ႇပုဢွၼ်ႇ ၼွင်ၶမ်း သိပ်းၼၢင်း သၢဝ်းၼၢင်း ဢမ်ႇၽုၺ်ႇလႆႈ မၢၵ်ႇပၵ်ႉ
 ဢမ်ႇသဵမ်ႈၵေႃႈလႅမ် ဢမ်ႇသႅမ်းၵေႃႈထီႇ ဢမ်ႇၸီႇၵေႃႈႁွမ်  မၢၵ်ႇလၢင်းသုၵ်း
 ဢမ်ႇထႅၵ်ႇၵေႃႈ မူၼ်း၊ ဢမ်ႇသူၼ်းၵေႃႈ ၵွမ်ႉ၊ ဢမ်ႇယွမ်ႉၵေႃႈ ၶဵဝ်၊ ဢမ်ႇသူၼ်ပဵဝ်ၵေႃႈ ၶီႇလႆႈ လိူၼ်၊ ပၢႆမႆႉပူၵ်ႇ၊ ယိူဝ်ႈ၊ ႁိူဝ်း

 ၽိုၼ်ဢိင် 
 တႃဝၼ်း၊ ၵႂၢမ်းၵပ်းထုၵ်ႇ လႄႈ ၵႂၢမ်းတၵၼ်၊ ၼႃႈ162-170, (25.8.2009)
 သုၶမ်း (ၸဝ်ႈ)၊ ပပ်ႉမၢႆတွင်း သုၼ်ႇတူဝ်။ ၼႃႈ 1-7 (1981)

 ၶေႃႈတွပ်ႇ

Category:!Main category